
MUNICIPIUL TIMIȘOARA

INSTITUȚIA PREFECTULUI JUDEȚUL TIMIȘ



Nr. ___________            Nr. __________        Nr. _________             Nr. ___________  
Data: ___________           Data:________         Data:_______              Data: ___________
PROTOCOL DE COLABORARE
între Agenția Națională a Medicamentului și a Dispozitivelor Medicale,
Județul Timiș - Consiliul Județean Timiș,
Municipiul Timișoara - Consiliul Local al Municipiului Timișoara 

și Instituția Prefectului – Județul Timiș,
încheiat cu privire la organizarea evenimentului 

”Întâlnirea Șefilor Agențiilor Medicamentului 

(Heads of Medicines Agencies – HMA)”, 

20-22 februarie 2019, Timișoara, 

cu ocazia deținerii Președinției de către România a Consiliului Uniunii Europene
PREAMBUL:

Având în vedere că la 12 ani de la aderarea sa la Uniunea Europeană, România va prelua, începând cu 1 ianuarie 2019, pentru o perioadă de şase luni, responsabilitatea Preşedinţiei uneia dintre cele mai importante instituţii – Consiliul Uniunii Europene (PRES RO 2019),
În vederea consolidării identităţii vizuale a Preşedinţiei României a Consiliului UE, la nivel naţional, 

În baza dispozițiilor art. 3 lit.d din HG nr. 734/2010 privind organizarea și funcționarea Agenției Naționale a Medicamentului și a Dispozitivelor Medicale, ale art. 2 alin. (1) din Hotărârea de Guvern nr. 396/2018 privind unele măsuri referitoare la pregătirea și exercitarea de către România a Președinției Consiliului Uniunii Europene în anul 2019, precum și în baza art. 36 alin. (2) lit. e) și alin. 7 lit. a) și c), art. 91 alin. (1) lit. e) și alin. (6) lit. a) și c) din Legea nr. 215/2001 privind administrația publică locală, republicată, cu modificările și completările ulterioare, 
Agenția Națională a Medicamentului și a Dispozitivelor Medicale, cu sediul în Bucureşti, Str. Av. Sănătescu, nr. 48, sector 1, reprezentată legal prin domnul președinte Marius Daniel ȘIȘU,
JUDEȚUL TIMIȘ - CONSILIUL JUDEȚEAN TIMIȘ, cu sediul în Bd. Revoluției din 1989 nr. 17, Municipiul Timișoara, Județul Timiș, denumit în continuare Consiliul Județean, reprezentat legal de domnul Președinte Călin-Ionel DOBRA, 
MUNICIPIUL TIMIȘOARA – CONSILIUL LOCAL AL MUNICIPIULUI TIMIȘOARA, cu sediul în B-dul C.D. Loga nr. 1, Municipiul Timișoara, Județul Timiș, denumit în continuare Consiliul Local, reprezentat de domnul Primar Nicolae ROBU,

INSTITUȚIA PREFECTULUI – JUDEȚUL TIMIȘ, cu sediul în Bd. Revoluției din 1989 nr. 17A, Municipiul Timișoara, Județul Timiș, reprezentată legal de doamna Prefect Eva Georgeta ANDREAȘ,
În calitate de instituții partenere și denumite în continuare Părți,

Convin încheierea prezentului Protocol, cu respectarea următoarelor clauze:
Capitolul I. OBIECTUL PROTOCOLULUI
Art. 1 -  Prezentul protocol are ca obiect stabilirea cadrului organizatoric și procedural pentru cooperarea dintre Agenția Națională a Medicamentului și a Dispozitivelor Medicale, Consiliul Județean Timiș, Consiliul Local, respectiv Instituția Prefectului – Județul Timiș, în scopul organizării evenimentului ”Întâlnirea Șefilor Agențiilor Medicamentului (Heads of Medicines Agencies – HMA)”, ce va avea loc în perioada 20-22 februarie 2019, la Timișoara, în contextul exercitării de către România a Președinției Consiliului Uniunii Europene.
Capitolul II. DURATA PROTOCOLULUI
Art. 2. - Prezentul Protocol intră în vigoare de la data semnării de către toate părțile și este valabil până la finalizarea tuturor activităților realizate în contextul organizării evenimentului ”Întâlnirea Șefilor Agențiilor Medicamentului (Heads of Medicines Agencies – HMA)”.
Capitolul III. DREPTURI ŞI OBLIGAŢII
Art. 3.  – Obligații comune:
a) Să asigure realizarea acţiunilor prevăzute la art. 4, 5, 6 și 7  din prezentul Protocol;

b) Să informeze celelalte Părți, ori de câte ori este nevoie, asupra activităţilor ce urmează a se desfăşura în aplicarea prezentului Protocol şi să rămână în raporturi de cooperare şi colaborare cu celelalte Părți pe toată perioada derulării acestora; 

c) Să comunice celorlalte Părţi, în timp util, eventualele modificări survenite sau care ar putea surveni în desfășurarea evenimentului, în raport cu cele stabilite iniţial;

d) Să menţioneze, în relaţia cu terţii, denumirea celorlalte Părţi la Protocol, pe toată durata evenimentelor pe care le organizează în aplicarea prezentului Protocol;
e) Să facă publică, în condițiile legii, colaborarea la evenimentul ce face obiectul prezentului Protocol de colaborare.

f) Să respecte prevederile Regulamentului General privind Protecția Datelor – GDPR, să nu divulge aceste date niciunei persoane fizice sau juridice de drept public și/sau de drept privat, cu excepția cazului în care este permis prin prezentul Protocol, cu consimțământul scris al Agenției Naționale a Medicamentului și a Dispozitivelor Medicale și cu respectarea legii. Părțile vor pune în aplicare măsurile tehnice și organizatorice pentru a proteja datele cu caracter personal împotriva distrugerii accidentale sau ilegale sau pierderii accidentale, modificării, dezvăluirii sau accesului neautorizat și împotriva altor forme de prelucrare. Părțile vor lua măsurile necesare pentru a asigura faptul că orice persoană fizică, care acționează sub autoritatea acestor instituții și care are acces la date cu caracter personal  va utiliza aceste date în scopul strict prevăzut de prezentul Protocol.

g) Îndeplinirea obligațiilor Instituțiilor Partenere nu generează costuri pentru celelalte părți contractante. 

Art. 4. - Obligațiile AgențiEI NaționalE a Medicamentului și a Dispozitivelor Medicale:
a) Să mențină un dialog constant cu responsabilii de proiect desemnați de Consiliul Județean, Consiliul Local  și Instituția Prefectului - Județul Timiș ori de câte ori se consideră necesar și să informeze cu prioritate în cazul în care apar eventuale modificări în cadrul programului evenimentului; 

b) Să asigure personal propriu pentru îndeplinirea activităților ce-i revin pentru organizarea reuniunilor;

c) Să definitiveze împreună cu Consiliul Județean, Consiliul Local și Instituția Prefectului - Județul Timiș calendarul desfășurării etapelor privind realizarea obiectului prezentului Protocol;
d) Agenția Națională a Medicamentului și a Dispozitivelor Medicale nu are pretenții de natură financiară rezultate din organizarea evenimentului și nu solicită informații de acest gen cu privire la contractele pecuniare încheiate de Instituțiile Partenere, în îndeplinirea obligațiilor ce le incumbă acestora. 

a) Art. 5. – Obligațiile CONSILIULUI JUDEȚEAN 
b) Consiliul Județean se obligă să-și ducă la îndeplinire activitățile convenite conform prezentului Protocol și să favorizeze imaginea județului Timiș, dată fiind natura internațională a reuniunii organizate în perioada 20 - 22 februarie 2019. 

c) Consiliul Județean se angajează să facă demersurile necesare pentru organizarea evenimentului, după cum urmează:

1. Asigură, în condițiile legii, organizarea unui eveniment festiv propriu pentru prezentarea și promovarea județului Timiș către participanți, în data de 21 februarie 2019 în cadrul Programului Prioritar. Locația, detaliile organizatorice și conținutul evenimentului vor fi stabilite de comun acord cu Agenția Națională a Medicamentului și a Dispozitivelor Medicale, în conformitate cu programul propus. 

2. Asigură, în condițiile legii, împreună cu Consiliul Local, transportul Participanților la acest eveniment festiv din data de 21 februarie 2019, prin punerea la dispoziție a mijloacelor de transport necesare pentru deplasarea acestora. 

3. Asigură punerea la dispoziție a sălii multifuncționale din incinta sediului Consiliului Județean, împreună cu toată logistica necesară bunei desfășurări a sesiunilor de lucru, a unei săli cu capacitatea de minim 40 de persoane și a încă două săli cu capacitatea de minim 20 de persoane fiecare, pe perioada desfășurării reuniunii din 20-22 februarie 2019. 
4. Asigură Participanților acordarea de materiale de promovare a județului Timiș, cu ocazia organizării sesiunilor de lucru, stabilite de comun acord cu Agenția Națională a Medicamentului și a Dispozitivelor Medicale.

Art. 6 – Obligațiile Consiliului Local
a)  Consiliul Local se obligă să-și ducă la îndeplinire activitățile convenite conform prezentului Protocol de colaborare și să favorizeze imaginea Municipiului Timișoara, dată fiind natura internațională a reuniunii organizate în perioada 20-22 februarie 2019.

b) Consiliul Local se angajează să facă demersurile necesare pentru organizarea evenimentului, după cum urmează:

1. Asigură, împreună cu Consiliul Județean, transportul participanților la evenimentul festiv din data de 21 februarie 2019, prin punerea la dispoziție a mijloacelor de transport necesare pentru deplasarea Participanților.  

2. Asigură Participanților acordarea de materiale de promovare a Municipiului Timișoara, cu ocazia organizării reuniunii, alese de comun acord cu Agenția Națională a Medicamentului și a Dispozitivelor Medicale.
Art. 7 - Obligațiile INSTITUȚIEI PREFECTULUI – JUDEȚUL TIMIȘ
a) Instituţia Prefectului - Judeţul Timiş se obligă să-și ducă la îndeplinire activitățile convenite conform prezentului Protocol de colaborare, în condiții adecvate naturii internaționale a evenimentului. 
b) Instituţia Prefectului - Judeţul Timiş se angajează să facă demersurile necesare pentru organizarea evenimentului, după cum urmează:
1. Asigură prezența serviciului de ambulanță la locația evenimentului, pe toată perioada desfășurării reuniunii.
Capitolul IV. CLAUZE FINALE
Art. 8. Părţile vor acţiona cu bună-credinţă şi vor depune toate diligenţele pentru atingerea scopului în care a fost încheiat prezentul protocol.

Art. 9. Orice diferend ivit între Părţi în legătură cu prezentul Protocol de colaborare se soluționează pe cale amiabilă.

Art. 10.  Prezentul protocol de colaborare are caracterul unui document cadru şi nu produce, nici nu dă naştere la efecte patrimoniale între părţi.
Art. 11. 
a) Protocolul de colaborare încetează la expirarea termenului convenit de părţi, după executarea obligaţiilor asumate.

b)  Protocolul de colaborare poate fi reziliat, la solicitarea scrisă a uneia dintre părți, ca urmare a neexecutării culpabile a obligațiilor asumate de către cealaltă parte.
c)  Părțile au dreptul, pe durata de valabilitate a prezentului Protocol,  de a conveni modificarea prevederilor acestuia, prin act adițional, semnat de toate părțile, actul adițional devenind parte integrantă a Protocolului.
Art. 12.
a)  Forţa majoră, aşa cum este definită de lege, exonerează părţile semnatare de îndeplinirea obligaţiilor asumate prin prezentul Protocol de colaborare, pe toată perioada în care aceasta acționează.
b)  Îndeplinirea prezentului Protocol de colaborare va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
c)  Partea care invocă forţa majoră are obligaţia de a notifica celorlalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
Art. 13. Prezentul protocol de colaborare intră în vigoare la data semnării lui de către părțile contractante.
Prezentul protocol se încheie în 4 exemplare originale, câte unul pentru fiecare parte.

Capitolul V. Detalii de corespondență
Agenției Naționale a Medicamentului și a Dispozitivelor Medicale 

Adresă: București, Str. Av. Sănătescu, nr. 48, sector 1;

Persoană de contact: Ștefan PREDESCU, Șef Departament Economic
Telefon: 021/3171100

Email: stefan.predescu@anm.ro
Județul Timiș - Consiliul Județean Timiș

Adresă: Bd. Revoluției din 1989 nr. 17, Municipiul Timișoara, Județul Timiș

Persoană de contact: Mirela-Carina SINCA, Șef Serviciu Relații Externe și Protocol

Telefon: 0256/406432



E-mail: carina.sinca@cjtimis.ro
Municipiul Timișoara - Consiliul Local al Municipiului Timișoara
Adresă: B-dul C.D. Loga nr. 1, Municipiul Timișoara, Județul Timiș

Persoană de contact: Diana DONAWELL, Șef Birou Relații Internaționale
Telefon: 0256/408371




E-mail: diana.donawell@primariatm.ro
Instituția Prefectului - Județul Timiș

Adresă: Bd. Revoluției din 1989 nr. 17, Municipiul Timișoara, Județul Timiș
Persoană de contact: Mihaela BORAN, Șef Serviciu Afaceri Europene, Relații Internaționale, Comunicare și Relații Publice
Telefon: 0256/201264
Email: mihaela.boran@prefecturatimis.ro
	Încheiat astăzi............................... 
Agenția Națională a  medicamentului și a Dispozitivelor Medicale,  
PREȘEDINTE, 
Marius Daniel ȘIȘU
          
	               

	
	


JUDEȚUL TIMIȘ - CONSILIUL JUDEȚEAN TIMIȘ

PREȘEDINTE,

Călin-Ionel DOBRA
MUNICIPIUL TIMIȘOARA - CONSILIUL LOCAL AL MUNICIPIULUI TIMIȘOARA
PRIMAR,

Nicolae ROBU

INSTITUȚIA PREFECTULUI  - JUDEȚUL TIMIȘ

PREFECT,

Eva Georgeta ANDREAȘ

